સ્ટોન માઉન્ટન— આટ્લાન્ટાથી લગભગ દોઢેક કલાકના ડ્રાઇવ પર આવેલા ૫ માઇલનો (૮ કી.મી) વિસ્તાર ધરાવતા સ્ટોન માઉન્ટનતરફ જતા જ તેના પર સીવીલ વોરના પ્રેસીડન્ટ અને જનરલના તેમના ચહીતા ઘોડા પર આરૂઢ ત્રણ શિલ્પ કોતરાયેલા નજરે પડે. તે સિવાય અહીં વોકીંગ ટ્રેઇલની મઝા અને ફેરી રાઇડ લઇને આ એરિયાની રમણીયતાનો અનુભવ તો લીધો જ સાથે ૧૬૮૬ ફીટ (૫૧૩ મીટર ) ઉત્તુંગતા અને ૮૨૫ ફીટ (૨૫૧ .૫મી) ઘેરાવો ધરાવતા આ સ્ટૉન માઉન્ટન ની લગભગ ફ્લેટ ટોચ પર અત્યંત આધુનિક સ્કાય રાઇડ ( રોપ વે ) દ્વારા પહોંચ્યા. ઉપર પહોંચ્યા પછી ઢળતી સાંજે ડુબતા સૂર્યની લાલિમામાં ડાઉન ટાઉન આટ્લાન્ટાનો જે વ્યુ દેખાયો તે અત્યંત અદભૂત હતો ..ત્યાર બાદ નીચે આવીને અહીંના નાના અમસ્તા થિયટરમાં ” the battle for Georgea” નામે ઓળખાતી સિવીલ વોરની ડોક્યુમેન્ટરી જોઈ. “એન્ટેબેલમ પ્લાન્ટેશન એન્ડ ફાર્મયાર્ડ “ના ઓપન એર મ્યુઝીયમમાં ૧૭૯૦થી ૧૮૭૫ના હિસ્ટોરીક બિલ્ડીંગ જોવા મળ્યા. આ બધુ જોવામાં લગભગ રાત ઢળવા માંડી અને છેલ્લે અહીંનો લેસર શૉ જોઇને નિકળ્યા ત્યારે આખો દિવસ સરસ રીતે પસાર થયાનો મનમાં ભરપૂર આનંદ હતો.